Tavallista arkea: elokuuta 2015
Tällä viikolla rätti heiluu, mutta mitä ihmettä teen risiiniöljyllä?!
No lähdin mukaan villitykseen ja testailen kasvaako ripset pidemmiksi ja tuuheammiksi. Testi alkaa nyt ja päivitän tuloksia viikon välein.
Tällä kertaa on vuorossa lyhyt video lehtikaalisipsien valmistuksesta.
Kuvasin sen kahdesta eri kuvakulmasta ja siitä tulikin oikein kiva.
Safkatutka nosti esille jäätelöiden tuoteselosteet, joka antoi vähän ajattelemisen aihetta.
Kovin paljon en ole tänä kesänä jäätelöitä syönyt kun en ole muutenkaan jäätelön suurkuluttaja.
Tästä lähtien kiinnitän kaupassa enemmän huomiota mm. raaka-aineisiin ja jäätelön painoon.
Halvimpiin jäätelöihin on vatkattu ilmaa jopa 40-50%. Siksi pakkaukset on ilmoitettu vetoisuutena eikä painoyksikkönä. Kun maksaa vähän enemmän, niin saa tuhtia tavaraa eikä jäätelöä ei pysty syömään kovin paljoa kerralla.
Jättistuuttia en ole ostanut vuosiin ja pakkaus oli muuttunut tosi paljon edellisestä tuuttikerrasta. Pieni suojapussi oli vaihtunut kovempaan muoviin ja ensimmäisen paperikerroksen alta löytyi vielä toinen.
Kun tätä Jättistuutin tuoteselostetta tutkailee, niin täytyy sanoa, että johan on monesta aineesta rakennettu massa. Toki tässä tuoteselosteessa on myös keksin ainesosat mukana.
3 kaverin jäätelössä ei käytetä keinotekoisia maku-, väri- tai aromiaineita. Raaka-aineet ovat lähellä tuotettuja ja puhtaita. Ja olihan se tosi hyvää.
Helsingissä käydessämme ostimme Helsingin Jäätelötehtaan jäätelöä. Tuoteselostetta en heidän sivuiltaan löytänyt. Tämä maku oli minttusuklaata ja se oli oikein hyvää.
Goodion luomujäätelöä en ole vielä päässyt maistamaan, mutta heidän jäätelöissään on todella lyhyt tuoteseloste. Laskin, että jääteilöihin oli käytetty ainoastaan 6-8 eri raaka-ainetta.
Tästä tulikin mieleeni, että meillä on jäätelökone, joka on jo tovin pölyyntynyt kaapissa. Pakastimessa on kulho jo valmiina, joten voisi vaikka joku päivä töräyttää kunnon kotijäätelöt.
Tietääpä ainakin mitä raaka-aineita siihen tulee laitettua.
Tein kaneliblondieta ohjeella, joka löytyy pikku murusia -blogista. Pähkinöitä ei sattunut olemaan, joten käytin niiden tilalla maitosuklaata. Täysin blondieta ei siis tullut, mutta melkein :)
Lähettänyt Kati - Tavallista arkea klo 14.00 Kommentoimaan pääset tästä ♡
Lähettänyt Kati - Tavallista arkea klo 16.16 Kommentoimaan pääset tästä ♡
Nyt se on valmistunut. Entistä muhkeampi suodatinpussivalaisin.
Aiemmin tehty suodatinpussivalaisin muutti makuuhuoneeseen kun isompi valtasi olohuoneen.
Kokeilin tehdä uudella editointiohjelmalla trailerin ja siitä tulikin niin hauska (hih, ainakin omasta mielestäni), että julkaisin sen blogin Facebook-sivuilla.
Tässä parin minuutin video valaisimen valmistusprosessista.
Lähettänyt Kati - Tavallista arkea klo 22.09 Kommentoimaan pääset tästä ♡
Nyt pääsen oikein toden teolla filmaamaan liikkuvaa kuvaa. Ostin nimittäin itselleni uuden videokameran Gigantista. Kamera maksoi 399 euroa. Myöhästyin kesän eduista parilla päivällä, joka pikkasen harmittaa. Edun arvo olisi ollut 280 euroa ja siihen olisi sisältynyt pilvipalvelua ja ehkä jotakin ohjelmaa. Ei ilmeisesti kuitenkaan mitään kongreettista lisävarustetta.
Tässä videossa kerronkin omin sanoin kamerasta ja testailen sitä pihallamme.
Voi apua, että oma ääni kuulostaa videolla hölmöltä ja sitä kuuntelee niin kriittisesti :D
Jälkeenpäin miettii, että tuonkin olisi voinut sanoa toisella tavalla jne.
No mutta... kun on ihan ensimmäisestä kerrasta kyse, niin menköön nyt sitten, hahhahahha.
Voi, kumpa olisin hankkinut tämän laitteen ennen pohjoisen lomareissuamme. Olisin saanut paljon parempilaatuista videokuvaa tällä, koska kuvanvakaaja on ihan eri luokkaa kuin tavallisessa mikrojärjestelmäkamerassa.
Ensimmäinen työviikko on nyt päivää vaille pulkassa. Viiden viikon lomailun jälkeen alku on ollut erittäin haastavaa. Ajatus katkeilee ja pää on kuin "Haminan kaupunki". Seuraava viikko tulee olemaan vielä haasteellisempi, mutta yritän pitää palikat kasassa :D
Mutta mitäs ne nämä ovat?
Eilen tehtiin suklaapopcorneja. Tein popparit aivan tavalliseen tapaan, mutta laitoin hieman vähemmän suolaa. Sulatin maitosuklaata ja valutin päälle. Niistä tuli tosi kivan makuisia.
Tervetuloa uudet lukijat ja mukavaa loppuviikkoa kaikille!
Lähettänyt Kati - Tavallista arkea klo 17.58 Kommentoimaan pääset tästä ♡
Tässä vielä viimeinen postaus pohjoisen reissultamme. Olimme viikon Torniossa ja puristin tapahtumat viiteen minuuttiin.
Minua on mietityttänyt Tornion Länsirannalla tapahtunut konflikti sorsien kesken. Miksi kaikki ajoivat (orpoa?) pientä sorsaa takaa ja yksi yritti jopa hukuttaa sen? Poloisen emoa ei näkynyt missään ja se oli yksinäinen, joten siksikö yrittivät päästä siitä eroon?
Tuli mieleen satu rumasta ankanpoikasesta. Kommentoihan, jos sinulla on jonkinlainen ajatus, miksi kohtelivat poikasta sillä tavoin.
Nämä poikaset eivät liity tapaukseen... toivottavasti.
Katsokaa nyt tätä pitsan kokoa!